|  |  |
| --- | --- |
|  |  |



|  |  |  |
| --- | --- | --- |
|  |  Teie 09.09.2025 | nr 7-12/25/3999 |
| Kliimaministeerium |  |  |
| info@kliimaministeerium.ee |  Meie 09.10.2025 | nr 1-7/920-2 |

**Sisendi küsimine keskkonnamõju hindamise ja keskkonnamõju strateegilise hindamise menetlustes asjaomaste asutuste kaasamise regulatsiooni täpsustamiseks**

## Edastame Kultuuriministeeriumi ettepanekud, tähelepanekud ja soovitused, mis võiksid olla abiks asutuste kaasamist reguleeriva määruse koostamisel.

## KULTUURIVÄÄRTUSED

**Keskkonnamõju strateegilise hindamise (KSH)** puhul peame vajalikuks, et menetlusse oleks **asjaomase asutusena kaasatud Kultuuriministeerium ja Muinsuskaitseamet**. Nende pädevusse kuuluvad kultuuripärandi ja ehitatud keskkonna väärtuste kaitse, millel võib olla oluline roll riiklike arengukavade, energeetika, transpordi ja ruumilise arengu strateegiate keskkonnamõju hindamisel.

**Keskkonnamõju hindamise (KMH)** puhul, mis on seotud **konkreetsete planeeringutega**, on piisav, kui menetlusse kaasatakse **Muinsuskaitseamet**. Antud ametil on vajalik eksperditeadmine ja õiguslik pädevus hinnata kavandatavate tegevuste mõju kultuuriväärtustele ja ehituspärandile.

Praegune kaasamispraktika on üldjoontes toimiv, kuid määruse tasemel selgemad reeglid aitaksid tagada ühtsema praktika ja vältida nii dubleerimist kui ka asjatut halduskoormust.

## SPORT

Nii **keskkonnamõju strateegilise hindamise (KSH)** kui ka **keskkonnamõju hindamise (KMH)** puhul peame vajalikuks **Kultuuriministeeriumi spordivaldkonna** ekspertiisi kaasamist, kui tegevused puudutavad spordiobjekte või – organisatsioone.

Senise kaasamispraktika vältel on ilmnenud olukordi, kus spordiobjektidele või -organisatsioonidele on seatud põhjendamatuid piiranguid. Võttes arvesse, et elanikkonna liikumisharjumused on langustrendis, omades otsest negatiivset mõju nii majandusele kui ka tervishoiule, on Kultuuriministeeriumi üheks fookuseks tagada elanikele kodulähedased liikumisvõimalused. Seeläbi on oluline, et spordivaldkonna tegevustele kehtestatud piirangud oleksid kooskõlastatud Kultuuriministeeriumi spordiosakonnaga ning põhjendatud ja proportsionaalsed.

## LOOMING

Nii **keskkonnamõju strateegilise hindamise (KSH)** kui ka **keskkonnamõju hindamise (KMH)** puhul peame vajalikuks menetluseks **Maa- ja Ruumiameti** ekspertiisi kaasamist ning **Kultuuriministeeriumi loomingu valdkonna** ekspertiis kaasamist visuaalse mõju ja pärandi teemades (pärandi teema puhul viide kultuuriväärtuste lõigus, et kaasata Muinsuskaitseametit) seisukohtade esitamiseks.

Lugupidamisega

(allkirjastatud digitaalselt)

Reelika Väljaru

Osakonnajuhataja

Melissa Anson 57817220

Melissa.Anson@kul.ee